Le pais ha como lingua official le francese, e como valuta le franco CFA. Le regime de Benin es presidential, e su chef de stato es Yayi Boni, qui ha succedite Mathieu Kérékou post le electiones del 18 de martio 2006.

Le prime republica de Lituania esseva establite 1918 in le chaos causate per le prime guerra mondial e le revolution russe. Ille periodo terminava 1940, quando le Union Sovietic lo annecteva per fortia de armas. Le secunde republica de Lituania ganiava independentia 1991 durante le dissolution del Union Sovietic.

Le museo de Arte de Kalmar es un museo regional de arte es situate in le Parco municipal. Illo esseva fundate in 1942 ma iste nove edificio esseva edificate in 2008 malgrado protestos extense concernente le localisation. In un concurso international le architectos Martin Videgård Hansson e Bolle Tham ganiava le premio pro lor proposition “Platteforma” e lor proposition ganiava tamben le Premio de Kasper Sahlin pro 2008, le premio de architectura con le plus alte rango in Svedia. Le scopo del museo es monstrar arte contemporanee de qualitate international, expositiones que reflecte le vita del arte regional e obras del collection del Societate de Artes de Kalmar (Kalmar konstförening). Le museo tamben desira eveliar e stimular le interesse pro arte. Le edificio es create como un cubo (ma non regular), con faciada de ligno. Illo ha quatro etages e in le etage basse il ha un annexo de vitro que contine le entrata principal e un restaurante, lo que aperi le faciada clause verso le parco ambiente.

Le cathedral esseva construite in plure etapas con quatro cappellas funerari e su duo turres gemine characteristic. Roskilde deveniva in 1020 le sede del episcopo e assi le urbe le plus importante del ecclesia in Danmark. Illo totevia non succedeva devenir le sede del archiepiscopo; iste titulo in 1104 esseva date a Lund in le hodierne Svedia. Episcopo Absalon, qui es considerate le fundator del capital danese, Copenhagen, ordinava in 1170 le construction de un ecclesia in Roskilde - illo deveniva le presente cathedral. Le partes le plus ancian del ecclesia se data del annos 1100 e es construite in le stilo de prime gothico. De 1536 a 1923 le episcopo portava le titulo como ""le episcopo de Selandia"" e resideva in Copenhagen. In 1923 esseva de novo establite un episcopato in Roskilde.

Il ha probabilemente plus de 170 milliardo (1,7 × 1011) galaxias in le universo observabile. Le major parte de galaxias es 1.000 a 100.000 parseces in diametro e es separate usualmente per distantias de circa milliones de parseces (o megaparseces). Spatio intergalaxic (le spatio inter galaxias) es plenate con un gas tenue de un densitate medie minus de 1 atomo per metro cubic. Le majoritate de galaxias es organisate a in un hierarchia de associationes appellate gruppos, que pote formar plus grande systemas appellate supergruppos. Iste plus grande structuras es generalmente arrangiate a in laminas e filamentos, que circumferite immense vacuos in le universo.